CELEX: 62012CN0396
Language: el
Date: 2012-08-27 00:00:00
Title: Υπόθεση C-396/12: Αίτηση για την έκδοση προδικαστικής αποφάσεως, την οποία υπέβαλε το Raad van State (Κάτω Χώρες) στις 27 Αυγούστου 2012 — A. M. van der Ham και A. H. van der Ham-Reijersen van Buuren κατά College van Gedeputeerde Staten van Zuid-Holland

8.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 379/13
            
         Αίτηση για την έκδοση προδικαστικής αποφάσεως, την οποία υπέβαλε το Raad van State (Κάτω Χώρες) στις 27 Αυγούστου 2012 — A. M. van der Ham και A. H. van der Ham-Reijersen van Buuren κατά College van Gedeputeerde Staten van Zuid-Holland
   (Υπόθεση C-396/12)
   2012/C 379/21
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   
      Αναιρεσείοντες: A. M. van der Ham και A. H. van der Ham-Reijersen van Buuren
   
      Αναιρεσίβλητο: College van Gedeputeerde Staten van Zuid-Holland
   
      Προδικαστικά ερωτήματα
   
   
               1)
            
            
               Τι νοείται με τον όρο «εκ προθέσεως μη συμμόρφωση» που περιλαμβάνεται στο άρθρο 51, παράγραφος 1, του κανονισμού (ΕΚ) 1698/2005 (1), του Συμβουλίου, της 20ής Σεπτεμβρίου 2005, για τη στήριξη της αγροτικής αναπτύξεως (ΕΓΤΑΑ) […], όπως τροποποιήθηκε με τον κανονισμό (ΕΚ) 74/2009 (2) του Συμβουλίου, της 19ης Ιανουαρίου 2009, στο άρθρο 23 του κανονισμού (ΕΚ) 1975/2006 (3) της Επιτροπής, της 7ης Δεκεμβρίου 2006, για τη θέσπιση λεπτομερών διατάξεων εφαρμογής του κανονισμού (ΕΚ) 1698/2005 […], και στο άρθρο 67, παράγραφος 1, του κανονισμού (ΕΚ) 796/2004 (4) της Επιτροπής, της 21ης Απριλίου 2004, σχετικά με τη θέσπιση λεπτομερών κανόνων για την εφαρμογή της πολλαπλής συμμορφώσεως, της διαφοροποιήσεως και του ολοκληρωμένου συστήματος διαχειρίσεως και ελέγχου που προβλέπονται στον κανονισμό (ΕΚ) 1782/2003 του Συμβουλίου για τη θέσπιση κοινών κανόνων για τα καθεστώτα άμεσης στηρίξεως στο πλαίσιο της κοινής γεωργικής πολιτικής και για τη θέσπιση ορισμένων καθεστώτων στηρίξεως για τους γεωργούς (ΕΕ L 141); Αρκεί για να γίνει δεκτό ότι υπάρχει εκ προθέσεως μη συμμόρφωση το ότι δεν τηρήθηκε μια μακροχρόνια σταθερή πολιτική, όπως περιγράφεται στο άρθρο 8, παράγραφος 2, στοιχείο c, των Beleidsregels normenkader randvoorwaarden Gemeenschappelijk Landbouwbeleid (εθνικής ρυθμίσεως για την εφαρμογή του κανονιστικού πλαισίου όσον αφορά την πολλαπλή συμμόρφωση σχετικά με την κοινή γεωργική πολιτική);
            
         
               2)
            
            
               Εμποδίζει το δίκαιο της Ένωσης να κριθεί στο κράτος μέλος ότι ένα καθεστώς παραβιάστηκε «εκ προθέσεως», όπως τούτο νοείται στους κανονισμούς αυτούς, απλώς και μόνον επειδή συντρέχουν μία ή περισσότερες από τις ακόλουθες περιστάσεις:
               
                           α)
                        
                        
                           η συγκεκριμένη απαίτηση πολλαπλής συμμορφώσεως που δεν τηρήθηκε προβλέπει πρόθεση·
                        
                     
                           β)
                        
                        
                           η συγκεκριμένη απαίτηση πολλαπλής συμμορφώσεως είναι περίπλοκη·
                        
                     
                           γ)
                        
                        
                           υπάρχει μακροχρόνια σταθερή πολιτική·
                        
                     
                           δ)
                        
                        
                           υπάρχει πράξη ή εκούσια παράλειψη·
                        
                     
                           ε)
                        
                        
                           ο γεωργός είχε ήδη προειδοποιηθεί για ανεπάρκειες όσον αφορά την τήρηση της συγκεκριμένης απαιτήσεως πολλαπλής συμμορφώσεως και
                        
                     
                           στ)
                        
                        
                           ο βαθμός στον οποίο δεν τηρήθηκε η απαίτηση πολλαπλής συμμορφώσεως οδηγεί τα πράγματα προς τα εκεί;
                        
                     
         
               3)
            
            
               Δύναται να καταλογιστεί στον αποδέκτη της επιδοτήσεως «πρόθεση μη συμμορφώσεως» αν τρίτος εκτέλεσε τις εργασίες κατ’ εντολήν του αποδέκτη;
            
         
      (1)  ΕΕ L 277, σ. 1.
   
      (2)  ΕΕ L 30, σ. 100.
   
      (3)  ΕΕ L 386, σ. 74.
   
      (4)  ΕΕ L 141, σ. 18.